Toni tarjoaa tällä hetkellä vain lymfahierontaa! Lymfaterapia on kaksiosainen terapiamuoto, joka koostuu käsin tehtävästä manuaalisesta lymfahieronnasta ja kompressio- eli paineterapiasta. Lymfaterapiassa on kontraindikaatioita eli hoidon vasta-aiheita huomattavasti vähemmän kuin klassisessa hieronnassa. Manuaalinen lymfaterapia on miellyttävää, kevyin, rytmikkäin, tasaisin, pumppaavin ja pyörivin ottein tehtävää pinnallisen imusuoniston käsittelyä, joka on miellyttävän kevyttä ja näin ollen sopii hyvin  myös rentoutumista hakevalle asiakkaalle. Monet urheilijat käyttävät lymfaterapiaa suorituksista tai vammoista palautumisen tehostamiseksi. Lymfaterapiasta voi saada apua alueellisen kipuyliherkkyyden (CRPS) ja muiden kiputilojen hoitoon. Eniten siitä hyötyvät kuitenkin erilaisista turvotuksista kärsivät asiakkaat. Monesti hoidosta käytetään myös kansanomaisempaa nimitystä lymfahieronta. Lymfaterapia parantaa aineenvaihduntaa, nopeuttaa palautumista, aktivoi imusuoniston omaa pumppaustoimintaa ja stimuloi uusien imusuoniyhteyksien syntymistä sekä lievittää kipua. Ennen kaikkea se kuitenkin vähentää turvotusta. Ödeema (edema/oedema) eli turvotus voi aiheutua hyvin monesta imusuoniston häiriöstä, kuten akuutista vammasta (nyrjähdys, venähdys, isku) kirurgisesta toimenpiteestä eli leikkauksesta laskimovajaatoiminnan ongelmista (suonikohjut, jalkojen turvotus/väsymys, säärihaava Raskausajan hormonaalinen toiminta Synnynnäiset imusuoniston ongelmat Imusuonistoon ja verenkiertoon vaikuttavat sairaudet Yleisintä turvotus on jaloissa, käsissä ja kasvoissa, mutta sitä voi ilmetä oikeastaan joka puolella ihmisen kehoa. Kompressioterapia eli paineterapia on turvotuksen hoitamisen peruskivi, jolla pyritään vähentämään turvotusta lisäämällä kudoksen ulkoista painetta erilaisten sidosten ja kompressiotuotteiden (esim. lääkinnälliset kompressiosukat = tukisukat) avulla. Ohjaamme asiakkaan tarvittaessa lymfaterapeutin luo, joka voi ottaa mitat yksilöllisiä tukisukkia varten.  Tutustu Suomen Lymfahoito ry:hyn Tutustu Suomen Vodder-Lymfaterapeutit ry:hyn